ai4bharat/Pralekha huggingface dataset:
امور داخلہ کی وزارت
داخلی امور اور امدادِ باہمی کے مرکزی وزیر جناب امت شاہ 14 نومبر 2021 کو تروپتی میں جنوبی زونل کونسل کی 29ویں میٹنگ کی صدارت کریں گے
وزیر اعظم جناب نریندر مودی نے چوطرفہ ترقی حاصل کرنے کے لیے باہمی تعاون اور مسابقتی وفاقیت کو بروئے کار لانے کی ضرورت پر زور دیا ہے
مرکزی وزیر داخلہ جناب امت شاہ نے پالیسی فریم ورک میں مرکز اور ریاستوں کے درمیان بہتر تفہیم کو فروغ دینے اور ریاستوں کو بااختیار بنانے کے لیے باہمی تعاون پر مبنی وفاقیت کے خواب کو تقویت بہم پہنچائی ہے
جناب امت شاہ نے تنازعات کے حل اور باہمی تعاون پر مبنی وفاقیت کے فروغ کے لیے زونل کونسل کے پلیٹ فارم کو استعمال کرنے پر زور دیا ہے
زونل کونسلز مرکز اور ریاستوں اور زون میں آنے والی ایک یا ایک سے زائد ریاستوں کے مسائل اٹھاتی ہیں اور مرکز و ریاستوں اور زون میں متعدد ریاستوں کے درمیان تنازعات اور مسائل کو حل کرنے کے لیے پلیٹ فارم مہیا کراتی ہیں
نئی دہلی، 12 نومبر 2021:
داخلی امور اور امدادِ باہمی کے مرکزی وزیر جناب امت شاہ 14 نومبر 2021 کو ترو پتی میں منعقد ہونے والی، آندھرا پردیش، تمل ناڈو، کرناٹک، کیرالا، تلنگانہ جیسی ریاستوں اور پڈوچیری، لکشدویپ، انڈمان اور نکوبار جزائر جیسے مرکز کے زیر انتظام علاقوں پر مشتمل جنوبی زونل کونسل کی 29ویں میٹنگ کی صدارت کے فرائض انجام دیں گے۔ وزیر اعظم جناب نریندر مودی نے چوطرفہ ترقی حاصل کرنے کے لیے امدادِ باہمی اور مسابقتی وفاقیت کو بروئے کار لانے کی ضرورت پر زور دیا ہے۔اس جذبے کے ساتھ کہ مضبوط ریاستیں ملک کو مضبوط بناتی ہیں، یہ زونل کونسلز مرکز اور ریاستوں یا دو یا زائد ریاستوں کو متاثر کرنے والے مسائل کے حل کے سلسلے میں ایک منظم نظام کے ذریعہ اس طرح کے تعاون کو پروان چڑھانے کے لیے مسلسل بنیاد پر مکالمہ اور تبادلہ خیالات کے لیے پلیٹ فارم فراہم کرتی ہیں۔
داخلی امور اور امدادِ باہمی کے مرکزی وزیر جناب امت شاہ نے پالیسی فریم ورک میں مرکز اور ریاستوں کے درمیان بہتر تفہیم کو فروغ دینے اور ریاستوں کو بااختیار بنانے کے لیے باہمی تعاون پر مبنی وفاقیت کے خواب کو تقویت بہم پہنچائی ہے۔ انہوں نے تنازعات کے حل اور امدادِ باہمی پر مبنی وفاقیت کے فروغ کے لیے زونل کونسل کے پلیٹ فارم کو استعمال کرنے پر زور دیا۔
آندھرا پردیش کے وزیر اعلی اس کونسل کے نائب چیئرمین اور میزبان ہیں۔ اس زون میں آنے والی دیگر ریاستوں کے وزرائے اعلیٰ اور ہر ایک ریاست کے دو وزراء اس کے اراکین ہیں۔ مرکزی و ریاستی حکومتوں کے چیف سکریٹری حضرات اور سینئر افسران بھی اس میٹنگ میں شرکت کریں گے۔
زونل کونسلز مرکز اور ریاستوں اور زون میں آنے والی ایک یا ایک سے زائد ریاستوں کے مسائل اٹھاتی ہیں اور اس طرح یہ مرکز اور ریاستوں، اور زون میں متعدد ریاستوں کے درمیان تنازعات اور مسائل کو حل کرنے کے لیے پلیٹ فارم مہیا کراتی ہیں۔ یہ زونل کونسلز مختلف موضوعات پر تبادلہ خیالات کرتی ہیں جن میں سرحد سے متعلق تنازعات، سلامتی، سڑک، نقل و حمل، صنعت، پانی اور بجلی وغیرہ جیسے بنیادی ڈھانچہ سے متعلق مسائل، اور جنگلات و ماحولیات، ہاؤسنگ، تعلیم، خوراک سلامتی، سیاحت اور نقل و حمل وغیرہ سے متعلق موضوعات شامل ہیں۔
ریاستوں کی ازسر نو تنظیم کاری ایکٹ 1956 کے سیکشن 15-22 کے تحت سال 1957 میں پانچ زونل کونسلز کا قیام عمل میں آیا تھا۔ محترم وزیر داخلہ ان پانچوں زونل کونسلوں میں سے ہر ایک چیئرمین اور میزبان ریاست کے وزیر اعلیٰ اس کے نائب چیئرمین ہیں۔ ہر ریاست میں دو وزراء کو گورنر کے ذریعہ بطور اراکین نامزد کیا جاتا ہے۔
قانون اور انصاف کی وزارت
قانونی امور، قانون وانصاف کی وزارت کی ماتحتی میں کام کی جگہوں پر جنسی ہراسانی کی روک تھام سے متعلق پہلی ورکشاپ 23 فروری 2022 کو منعقد ہوئی
قانونی امور کے محکمہ کے خاتون افسران ؍افسران سے خطاب کرتے ہوئے قانون کے مرکزی سکریٹری جناب انوپ کمار میندی رتّا نے اس بات کو اجاگر کیا کہ کام کی جگہوں پر جنسی ہراسانی آئین کی دفعہ 14,21 کے تحت بنیادی حقوق کی خلاف ورزی ہے۔ جب تک خواتین کھل کر باہرنہیں آئیں گی، تب تک رویے میں تبدیلی لانا مشکل ہے۔ اس سے جڑے مختلف چیلنجز درپیش ہیں اور پہلا مرحلہ شکایتی کمیٹی کو واقعہ سے متعلق شکایت پر بات کرنے اور لکھنے کا ہے۔سائبر کرائم نے بھی جنسی ہراسانی کے نئے راستے کھول دیے ہیں، جو کہ ایک بڑا چیلنج ہے۔ قانون کے سکریٹری نے آئی پی سی کے تحت التزامات کی وضاحت کی، جس میں خواتین سے متعلق جرائم پر کارروائی سے متعلق دفعات ہیں۔
ایڈیشنل سالیسٹر جنرل آف انڈیا محترمہ ایشوریہ بھارتی نے محکمے میں خطاب کا موقعہ ملنے پر شکریہ ادا کیا اور بھوری دیوی معاملے اور سپریم کورٹ میں داخل وشاکھا پی آئی ایل کے طریقوں کے بارے میں بات کی۔انہوں نے واضح کیا کہ پدرانہ نظام صنفی نہیں ہوتا ہے۔ مزید یہ کہ کام کی جگہوں پر جنسی ہراسانی کے معاملے میں مسلسل اضافہ ہورہا ہے۔ اس تعلق سے اگست 1997 میں وشاکھا اور دیگر بنام راجستھان کی ریاست کے معاملے میں سپریم کورٹ کے ذریعہ منظور کردہ رہنما ہدایات کی روشنی میں تبدیلیاں آئی ہیں یہ رہنما ہدایات جنسی ہراسانی کو ایک قانونی وضاحت فراہم کرتا ہے، جو طرز عمل کی ساری شکلوں کو واضح کرتا ہے۔
قانون ساز محکمے کی سکریٹری ڈاکٹر ریتا وسشٹ نے واضح کیا کہ قانون کی عمل آوری ہونی چاہئے۔ شکایتی کمیٹی کو خواتین کے لئے محفوظ مقام کے نفاذ میں ایک سرگرم اور مثبت رول ادا کرنا چاہئے۔
اس کے بعد ایڈیشنل سکریٹری ڈاکٹر انجو راٹھی رانا نے ’چپی توڑ‘ جیسے مختلف سرگرمیوں کے تعلق سے بات چیت کرتے ہوئے ایک تبادلہ خیال کے پروگرام کی نظامت کی۔ انہوں نے شرکا سے بھی بات کی اور اس طرح کے واقعات کے روکنے کے لئے اور اس سے متعلق واقعات کو شیئر کرنے کی اپیل کی، تاکہ کام کی جگہوں کو زیادہ سے زیادہ محفوظ بنایا جاسکے۔ شرکا کی طرف سے اس طرح کے پروگرام وقفے وقفے سے منعقد کرنے کا مطالبہ کیاگیا۔
سٹرک ٹرانسپورٹ اور شاہراہوں کی وزارت
جناب نتن گڈکری نے بیرون ملک کے بھارتی طلبا سے رابطہ قائم کر کے کووڈ-19 کے وبائی مرض کو ایک موقع میں بدلنے کے لئے ایک بڑا کردار ادا کرنے کی تلقین کی
وزیرموصوف کا کہنا ہے کہ نئی شاہراہیں سرمایہ کاری کےعمدہ مواقع فراہم کرتی ہیں۔ ملک بھر میں سڑک کے کنارے بڑی تعداد میں سہولتیں اور بس پورٹس فراہم کرائے جانے کا منصوبہ ہے۔
جناب گڈکری نے اب تک ویبیناروں، ویڈیوکانفرنسنگ اور سوشل میڈیا کے توسط سے صنعت کاروں سمیت 1.3کروڑافراد سے رابطہ قائم کیا ہے۔ حوصلے بلند کرنے کی بات کہی ہے اور کووڈ-19 کی روک تھام کے لئے حکومت کی جانب سے کی جانے والی کوششوں کی ترسیل کی ہے
نئی دہلی، 26اپریل2020،سڑک نقل و حمل، شاہراہوں اور ایم ایس ایم ای کے وزیر جناب نتن گڈکری نے گزشتہ چند روز کے دوران سماج کے مختلف النوع شعبوں اور طبقات کے ساتھ رابطہ قائم کرنے کے عمل کے تحت بڑی تعداد میں ویبیناروں، ویڈیو کانفرنس اور دیگر سوشل میڈیا پلیٹ فارموں کے استعمال کا اہتمام کیا ہے۔ اس کے نتیجے میں تقریبا 1.3کروڑ افراد سے رابطہ قائم کیا جا چکا ہے۔
اسی سلسلے کے تحت موصوف نے مختلف ممالک، مثلاً برطانیہ، کنیڈا، سنگاپور، دیگر یوروپی ممالک اور آسٹریلیا جیسے ممالک میں موجود سمندر پار کے طلبا سے عالمی وبائی مرض کے تئیں بھارتی رد عمل : بھارت کے لئے لائحہ عمل کے عنوان کے تحت گفت وشنید کی ہے۔ طلبا سے گفتگو کرتے ہوئے انہوں نے کہا ہے کہ بھارت کے لئے آگے کا راستہ ہر حال میں مثبت راستہ ہے اور اس برعکس صورتحال کو موقع میں بدلنے کے لئے بھارت جامع کوشش کر رہا ہے۔ ساتھ ہی ساتھ ہم مختلف النوع سرگرمیوں کو ازسرنو شروع کرنے کے لئے بھی آگے بڑھ رہے ہیں۔ ہم سب کو کووڈ-19وائرس کی روک تھام اور اس کی ترسیل کےسلسلے کو توڑنے کے لئے صحتی پروٹوکول یا قواعد وضوابط اور حفظ ما تقدم کے تمام تر اقدامات پر عمل کرنا ہے۔ ہماری صنعتیں خواہ بڑی ہوں یا اوسط، چھوٹی یا بہت چھوٹی، انہیں بھی اپنے کاروباری عمل کے معاملے میں ایک مثالی تبدیلی لانی ہوگی اور ایک طرف انہیں ماسک، سینیٹائزروں اور سماجی فاصلہ برقرار رکھنے کے اصولوں پر عمل کرنا ہوگا، تو دوسری جانب سماجی فاصلہ برقرار رکھنے کے اصولوں پر عمل کرتے ہوئے مزدوروں کےلئے کھانے اور رہائش گاہیں فراہم کرنے کے لئے بھی انتظام کرنا پڑےگا۔ انہیں درآمدات کا متبادل تلاش کرنا ہوگا، بڑے شہروں سے نئے شعبوں میں کاروبار اور صنعتیں شروع کرنی ہوگی اور میٹرو شہروں کی بھیڑ بھاڑکم کرنی ہوگی۔ کمپنیوں کو عالمی فرموں کے ساتھ شراکت داری کے امکانات تلاش کرنے ہوں گے تاکہ وہ بھارت آ کر یہاں مشترکہ صنعتیں قائم کر سکیں۔ جناب گڈکری نے کہا ہے کہ ہماری کوششیں اس نوعیت کی ہونی چاہئے کہ نہ صرف بھارتی ضروریات کی تکمیل ہو، بلکہ عالمی منڈیوں کی ضروریات کی بھی تکمیل ہو سکے۔ کیونکہ متعدد کمپنیاں اور ممالک چین سے ہٹنا چاہ رہے ہیں۔ انہوں نے بیرون ملک مصروف تعلیم نوجوان طلبہ سے کہا ہے کہ وہ بڑے پیمانے پر اس مقصد کے حصول کے لئے اپنا تعاون دیں، کیونکہ بھارت کے نوجوان پوری دنیا میں عمل پیرا ہیں اور قائدانہ کردار ادا کر رہے ہیں۔ جناب گڈکری نے کہا کہ 22گرین ایکسپریس شاہراہیں وضع کی جا رہی ہیں اور دلی -ممبئی ایکسپریس وے کے ایک نئے راستے پر بھی کام جاری ہے۔ اس کے نتیجے میں صنعت کے لئے مواقع فراہم ہوں گے کہ وہ صنعتی کلسٹروں، صنعتی پارکوں، لاجسٹکس پارکوں وغیرہ میں سرمایہ کاری کر سکتی ہیں۔ انہوں نے کہا کہ تقریبا 2ہزار روڈ سائڈ سہولتیں ان شاہراہوں کے کنارے کنارے فراہم کی جائیں گی اور ملک بھر میں 2000بس اڈے بھی قائم کئے جائیں گے۔
۔۔۔۔۔۔۔۔۔۔
م ن۔ک ا۔
U- 2075
(Visitor Counter : 97
وزارتِ تعلیم
سی بی ایس ای نے کووڈ-19 کے سبب موجودہ حالات کے پیش نظر یکم جولائی سے 15 جولائی 2020 تک دسویں جماعت اور بارہویں جماعت کے ہونے والے امتحانات رد کردیے
دسویں اور بارہویں دونوں جماعتوں کیلئے سی بی ایس ای کی کمیٹی کے ذریعے تجویز کردہ اسسمنٹ اسکیم کے مطابق رد کیے گئے امتحانات کا تجزیہ
فروغ انسانی وسائل کے مرکزی وزیر نے طلباء کی تحفظاتی تشویشات کو ترجیح دینے کیلئے سپریم کورٹ کے تئیں شکریے کا اظہار کیا
اسسمنٹ اسکیم کی بنیادپر نتائج کا اعلان 15 جولائی 2020 تک کیاجائیگا:رمیش پوکھریال نشنک
سی بی ایس ای نے مختلف ریاستی حکومتوں سے موصولہ درخواستوں اور آج کی تاریخ میں کووڈ-19 کے سبب موجودہ حالات کو ذہن میں رکھتے ہوئے دسویں اور بارہویں جماعتوں کیلئے امتحانات رد کرنے کا فیصلہ کیا ہے جو یکم جولائی سے 15 جولائی 2020 تک منعقد ہونے والے تھے۔ آج سپریم کورٹ نے امتحانات رد کرنے کی سی بی ایس ای کی تجویز اور دسویں نیز بارہویں جماعتوں کے طلباء کی حتمی کارکردگی کا اندازہ لگانے کی اسکیم پر اپنی رضامندی ظاہر کی ہے۔
فروغ انسانی وسائل کے مرکزی وزیر جناب رمیش پوکھریال نشنک نے یکم جولائی سے 15 جولائی 2020 تک بارہویں جماعت کی سی بی ایس ای کے امتحانات منعقد نہیں کرنے اور طلباء کی تحفظاتی تشویشات کو ترجیح دینے کے سی بی ایس ای کی تجویزکو قبول کرنے کیلئے سپریم کورٹ کے تئیں شکریے کا اظہار کیا۔ انہوں نے کہا کہ دسویں اور بارہویں دونوں جماعتوں کے امتحانات کے نتائج کے اعلان کیلئے سی بی ایس ای کی مجاز کمیٹی کے ذریعے تجویز کردہ اسسمنٹ اسکیم کی بنیاد پررد کیے گئے امتحانات میں طلباء کی کارکردگی کا اسسمنٹ کیا جائیگا۔
جناب رمیش پوکھریال نشنک نے کہا کہ حالات میں بہتری ہوتے ہی سی بی ایس ای بارہویں جماعت کے طلباء کے لئے اُن مضامین میں ایک متبادل امتحان کا انعقاد کریگا جن کے لئے امتحانات یکم جولائی سے 15 جولائی 2020 تک منعقد کیے جانے تھے۔ انہوں نے بتایا کہ جن امیدواروں کے نتائج کااعلان اسسمنٹ اسکیم کی بنیاد پر کیاجائیگا انہیں اگر وہ چاہیں تو اپنی کارکردگی میں بہتری لانے کیلئے ان متبادل امتحانات میں حاضر ہونے کی اجازت دی جائے گی۔ جناب نشنک نے کہا کہ دسویں جماعت کے طلباء کے لئے آگے کوئی امتحان منعقد نہیں کیا جائیگا اور اسسمنٹ اسکیم کی بنیاد پر سی بی ایس ای کے ذریعے اعلان کردہ نتائج کو حتمی تصور کیا جائیگا۔
مرکزی وزیر جناب نشنک نے کہا کہ مذکورہ اسسمنٹ اسکیم کی بنیاد پر نتائج کا اعلان 15 جولائی 2020 تک کیاجائیگا تاکہ طلباء اعلیٰ تعلیمی اداروں میں داخلے کے لئے درخواست دے سکیں۔ انہوں نے کہا کہ ہم نے اس اسکیم کو سپریم کورٹ کے سامنے تجویز کیا کیوں کہ طلباء، ان کے والدین اور اساتذہ کی صحت ہماری اولین ترجیح ہے۔
برائے مہربانی دسویں اور بارہویں جماعت کےلئے امتحانات سے متعلق سی بی ایس ای نوٹیفکیشن کیلئےیہاں کلک کریں۔
-----------------------
م ن۔م ع۔ ع ن
U NO:3545
(Visitor Counter : 126
وزیراعظم کا دفتر
وزیر اعظم نےانتھونی البانی کو آسٹریلیا کی لیبر پارٹی کی جیت اوران کے بطور وزیر اعظم منتخب ہونے پر مبارکباد پیش کی
نئی دہلی۔21مئی وزیر اعظم جناب نریندر مودی نے آسٹریلیا کی لیبر پارٹی کی جیت اور وزیر اعظم کے طور پر منتخب ہونے پر عزت مآب انتھونی البانی کو مبارکباد دی ہے۔
وزیر اعظم نے ایک ٹویٹ میں کہا:
"@AlboMP کو آسٹریلیا کی لیبر پارٹی کی جیت اورآپ کے بطور وزیر اعظم منتخب ہونے پر مبارکباد! میں اپنی جامع تزویراتی شراکت داری کو مزید مستحکم کرنے اور ہند-بحرالکاہل خطے میں مشترکہ ترجیحات کے لیے کام کرنے کی توقع کرتا ہوں۔"
۔۔۔۔۔۔۔۔۔۔۔۔۔۔۔۔۔۔۔۔۔

U-5715
(
شماریات اور پروگرام کے نفاذ کی وزارت
الیکشن کمیشن آف انڈیانے اخراجات کی حد سےمنسلک معاملوں کی جانچ کے لئے کمیٹی تشکیل دی
نئی دہلی،21اکتوبر 2020 : الیکشن کمیشن نے جناب ہریش کمار، سابق آئی آر ایس اور ڈی جی  جناب امیش سنہا ، سکریٹری جنرل اور ڈی جی  پرمشتمل ایک کمیٹی تشکیل دی ہے۔ یہ کمیٹی رائے دہندگان کی تعداد میں اضافہ اور مہنگائی کی شرح میں اضافہ اور دیگر پہلووں کےپیش نظر امیدواروں کے اخراجات سے منسلک معاملوں کے جانچ کرے گی ۔
کووڈ 19کے پیش نظر وقانون و انصاف کی وزارت نے 19 اکتوبر 2020 کو انتخابی ضابطہ اخلاق ، 1961 کے ضابطہ میں ایک ترمیم کو مشتہر کرکے موجودہ اخراجات کی حد میں 10 فیصد کا اضافہ کیا ہے۔10 فیصد کا یہ اضافہ جاری انتخابات میں فوری اثر سے نافذ ہوگا۔
قبل ازیں اخراجات کی حد میں اضافہ 2014 میں دیگر نو ٹیفیکیشن مورخہ28 فروری 2014 کے توسط سے کیا گیا ، جبکہ آندھرا پردیش اور تلنگانہ کے سلسلے میں ، 10 اکتوبر 2018 کو ایک نوٹیفیکیشن کے توسط سے اس پر نظر ثانی کی گئی تھی۔
گذشتہ6 سالوں میں اخراجات کی حد میں کوئی اضافہ نہیں کیا گیا جبکہ رائے د ہند گان کی تعداد میں 834 ملین سے بڑھ کر 2019 میں 910 اور اب921 ملین ہو گئی ہے، علاوہ ازیں ، اس مدت میں لاگت افراط کا عدد اشاریہ 220 سے بڑھ کر 2019 میں280 اور اب 301 ہو گیا ہے۔
یہ کمیٹی درج ذیل شرائط کی بنیاد پر جانچ کرے گی ۔
1۔ ریاستوں اور مرکز کے زیر انتظام خطوں میں رائے دہند گان کی تعداد میں تبدیلی اور اخراجات پر اس کے اثر کا اندازہ لگانا۔
2۔ لاگت کی افراط زر کے عدد اشاریہ میں تبدیلی اور حالیہ انتخابات میں امیدواروں کے ذریعہ کیے جانے والے اخراجات کی نوعیت کا اندازہ لگانا۔
3۔ سیاسی جماعتوں اور دیگر اسٹیک ہولڈرز کے خیالات / معلومات حاصل کرنا۔
4۔ دوسرے عوامل کی جانچ کرنے کے لئے جن پر اخراجات پر اثر پڑسکتے ہیں۔
5۔ کسی اور متعلقہ مسئلے کی جانچ کرنا۔
6۔ کمیٹی اپنےقیام کے 120 دن میں اپنی رپورٹ پیش کرے گی۔
زراعت اور کاشتکاروں کی فلاح و بہبود کی وزارت
دھان کی بوائی کا رقبہ 400 لاکھ ہیکٹر سے تجاوز کر گیا
شری ان/موٹے اناج کی بوائی 182 لاکھ ہیکٹررقبے میں ہوئی
گنے کی کاشتکاری کا رقبہ 59.91 لاکھ ہیکٹر رہا
خریف فصلوں کی بوائی کا رقبہ1088 لاکھ ہیکٹر سے تجاوز کر گیا
محکمہ برائے زراعت اور کسانوں کی بہبود نے 8 ستمبر 2023 کو خریف فصلوں کے تحت احاطہ کئے گئے رقبے کی تفصیلات جاری کی ہیں۔
رقبہ: لاکھ ہیکٹیئر اراضی میں
|
|
نمبرشمار
|
|
فصل
|
|
بوائی کا رقبہ
|
|
2023
|
|
2022
|
|
1
|
|
دھان
|
|
403.41
|
|
392.81
|
|
2
|
|
دالیں
|
|
119.91
|
|
131.17
|
|
a
|
|
ارہر
|
|
42.92
|
|
45.61
|
|
b
|
|
ارد بین
|
|
31.89
|
|
37.08
|
|
c
|
|
مونگ بین
|
|
31.11
|
|
33.67
|
|
d
|
|
کلتھی
|
|
0.31
|
|
0.29
|
|
e
|
|
دیگر دالیں
|
|
13.68
|
|
14.53
|
|
3
|
|
شری ان/موٹے اناج
|
|
182.21
|
|
181.24
|
|
a
|
|
جوار
|
|
14.08
|
|
15.58
|
|
b
|
|
باجرا
|
|
70.84
|
|
70.46
|
|
c
|
|
راگی
|
|
8.73
|
|
9.29
|
|
d
|
|
چھوٹے موٹے اناج
|
|
5.24
|
|
4.93
|
|
e
|
|
مکئی
|
|
83.33
|
|
80.97
|
|
4
|
|
تلہن
|
|
191.49
|
|
193.30
|
|
a
|
|
مونگ پھلی
|
|
43.73
|
|
45.30
|
|
b
|
|
سویابین
|
|
125.40
|
|
124.06
|
|
c
|
|
سورج مکھی
|
|
0.70
|
|
2.00
|
|
d
|
|
دار چینی
|
|
11.98
|
|
12.97
|
|
e
|
|
نائجر
|
|
0.57
|
|
0.88
|
|
f
|
|
ارنڈ
|
|
9.00
|
|
7.94
|
|
g
|
|
دیگر تلہن
|
|
0.11
|
|
0.14
|
|
5
|
|
گنا
|
|
59.91
|
|
55.65
|
|
6
|
|
جوٹ اور میسٹا
|
|
6.57
|
|
6.97
|
|
7
|
|
کپاس
|
|
125.00
|
|
126.87
|
|
|
|
|
|
|
|
|
|
میزان
|
|
1088.50
|
|
1088.02
وزارات ثقافت
نوجوان فنکاروں کو وظیفوں کی فراہمی
ثقافت اور سیاحت کے وزیرمملکت  جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ :
وزارت ثقافت روایتی فنون کی شکلوں سمیت مختلف ثقافتی شعبوں کے نوجوان فنکاروں کو وظائف دینے کے لئے ’ مختلف ثقافتی شعبوں میں نوجوان فنکاروں کو وظائف ‘ کی اسکیم نافذ کررہی ہے تاکہ یہ فنکار اپنے متعلقہ شعبوں میں ایڈوانس ٹریننگ حاصل کرسکیں۔ اس اسکیم کے تحت ماہانہ 5000 روپئے کاوظیفہ منتخب اسکالرس کو یکساں6 مہینے کی قسط پر دوسال کے لئے فراہم کیا جاتا ہے۔ منتخب اسکالرس کی عمر 18 سال سے 25 سال کے درمیان ہونی چاہئے اور وہ کسی گرو  کے پاس یا ادارہ میں کم از کم پانچ سال سے زیرتربیت ہوں۔اسکالرس کا انتخاب وزارت کے ذریعہ قائم کی گئی وظیفہ کےلئے ماہرین کی کمیٹی کےسامنے ذاتی انٹرویو کے بعد کیا جاتا ہے۔
’ مختلف ثقافتی شعبوں میں نوجوان فنکاروں کو وظائف ‘ وزارت کی ’ فن و ثقافت کے فروغ کے لئے اسکالرشپ اور فیلو شپ کی اسکیم‘ کی تین ذیلی اسکیموں میں سے ایک ہے۔مذکورہ اسکیم کے تینوں عناصر کے لئے مالی سال 21-2020 میں 15.83 کروڑ روپئے کی رقم مختص کی گئی ہے ، جس میں ’ مختلف ثقافتی شعبوں میں نوجوان فنکاروں کو وظائف ‘ بھی شامل ہے۔
گزشتہ بیچ سال : 17-2016، 18-2017 اور 19-2018 میں بالترتیب 312، 315 اور 384 نوجوان فنکاروں کو وظیفے دیئے گئے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں202.52 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا3.98 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,02,52,52,325
|
|
بچی ہوئی خوراکیں
|
|
3,98,91,440
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 202.52کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں3.98 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بہت چھوٹی، چھوٹی اور درمیانی صنعتوں کی وزارت
ہنی  مشن مائیگرینٹ مزدوروں کو روزگار کے لئے تحریک دیتا ہے۔ مغربی اترپردیش میں 700 شہد کی مکھی بکسوں کی تقسیم کی گئی
نئی دہلی25،اگست 2020
کھادی اور گاؤں صنعتوں کے کمیشن نے اپنے ہنی مشن پروگرام کے توسط سے مائیگرینٹ مزدوروں کو مقامی روزگار کے مواقع فراہم کرواکر اتم نربھر بھارت کی سمت میں ایک زبردست چھلانگ لگائی ہے۔ چھوٹی بہت چھوٹی اور اوسط درجے کی صنعتوں کے وزیر جناب پرتاپ چندر سارنگی نے آج اترپردیش کے سہارنپور اور بلند شہر کے ضلعوں کے 70 مائیگرینٹ مزدوروں میں 700 شہد کی مکھی کے باکس تقسیم کئے۔ اس طرح انہیں ہنی مشن کے تحت روزی روٹی کے مواقع فراہم ہورہے ہیں۔
یہ مائیگرینٹ مزدور کرناٹک، مہاراشٹر اور گجرات جیسی ریاستوں سے اپنے اپنے آبائی گھروں میں لوٹ کر آئے ہیں اور انہیں کووڈ انیس لاک ڈاؤن کی وجہ سے مالی مشکلات کا سامنا ہے۔ اتم نربھر بھارت کے لئے وزیر اعظم جناب نریندر مودی کی اپیل کو دھیان میں رکھتے ہوئے کھادی اور گاؤں کمیشن نے ان مزدوروں کی شناخت کی اور انہیں شہد کی مکھی پالنے کے سلسلے میں 5 دن کی تربیت دی اور شہد کی مکھی کو پالنے اور اس سے متعلق سرگرمیوں کو انجام دینے کے لئے انہیں ٹول کٹ اور شہد کی مکھی رکھنے کے لئے باکسز فراہم کئے۔ مغربی اترپردیش کا پورا علاقہ شہد کی پیداوار کے لئے سب سے موزوں ہے۔
اس موقع پر اظہار خیال کرتے ہوئے جناب سارنگی نے اس اقدام کی تعریف کی اور کہا کہ شہد کی مکھی پالنے سے ان مزدروں کے لئے روزگار کے مواقع پیدا ہوں گے اور ہندوستان میں شہد کی پیداوار بھی بڑھے گی، جو ہنی مشن کا ایک اہم مقصد ہے، یہ ایک اچھی پہل ہے۔ مائیگرینٹ مزدوروں کو ان کے گھر تک روزگار پیدا کرنے سے ان مزدوروں کو خود کفیل بنایا جاسکے گا۔
کھادی اور گاؤں صنعتوں کے کمیشن کے چیئرمین جناب وی کمار سکسینہ نے کہا کہ شہد کی مکھی پالن میں مائیگرینٹ مزدوروں کو شامل کرنا مقامی صنعت کو بڑھاوا دے کر اتم نربھرتا  کے لئے وزیر اعظم جناب نریندر مودی کے اپیل کے ساتھ ایک طرح سے تحفظ ہے۔شہد کی مکھی کو پالنے سے نہ صرف ملک میں شہد کی پیداوار میں اضافہ ہوگا بلکہ اس سے شہد کی مکھی پالنے والوں کی آمدنی میں بھی اضافہ ہوگا۔
مائیگرینٹ مزدروں نے جنہیں شہد مکھی پالنے کے لئے بکسز اور ٹول کٹ دیے گئے ہیں، حکومت کے تعاون کا شکریہ ادا کرنے کے علاوہ خوشی کا اظہار کیا ہے کہ اس نے اپنے تجربات ان سے شیئر کیے۔ انہوں نے کہا کہ اس اقدام سے انہیں اب دیگر ریاستوں میں روزگار تلاش کرنے کے لئے نہیں جانا پڑے گا۔ کرناٹک سے سہارنپور لوٹنے والا انکت کمار نے کہا کہ لاک ڈاؤن میں وہ بے روزگار ہوگیا تھا لیکن کھادی گاؤں صنعتوں کے کمیشن کے تعاون سے وہ پھر روزگار سے لگ گیا ہے۔
کھادی گاؤں کمیشن نے درحقیقت ہنی مشن تین سال پہلے شروع کیا تھا اور اس کا مقصد یہ تھا کہ کسانوں، آدی واسیوں، خواتین اور بے روزگار نوجوانوں کو مکھی پالن سے جوڑ کر ان کے لئے روزگار کے مواقع پیدا کئے جائیں اور ہندوستان میں شہد کی پیداوار میں اضافہ ہو۔اب تک کھادی گاؤں صنعتوں کے کمیشن نے جموں وکشمیر، ہماچل پردیش، اترپردیش، بہار، اروناچل پردیش، آسام اور تریپورہ جیسی ریاستوں میں 1.35 لاکھ شہد کی مکھی کے بکس تقسیم کئے ہیں۔ اس سے ملک بھر کے 13500 لوگوں کو فائدہ ہوا ہے اور 8500 میٹرک ٹن شہد پیدا ہورہا ہے۔
...............................................................
م ن، ح ا، ع ر
U-4804
(Visitor Counter : 139
یو پی ایس سی
انجینئرنگ سروس امتحان 2019
نئی دہلی،28 ؍فروری،انجیئنرنگ سروسز  تحریری امتحان 2019 کے نتائج کی بنیادی پر ، یونین پبلک سروس کمیشن  نے 6 جنوری 2019 کو کرائے تھے ، دئے گئے رول نمبر والے امیدوار انجینئرنگ سروسز  امتحان 2019 کے لئے اہل قرار دئے گئے ہیں۔ یہ نتائج یوپی ایس سی کی ویب سائٹ: https://upsc.gov.in پر دستیاب ہیں۔
ان امیدواروں کی امیدواری امتحانات کے تمام مرحلوں کے لئے عبوری سمجھی جائے گی جب تک کہ وہ اہلیت کی تمام مقررہ شرائط کو پورا نہیں کرتے۔ جن امیدواروں کو اہل قرار دیا گیا ہے ، انہیں 30 جون 2019 کو منعقد ہونے والے انجینئرنگ سروس  امتحان 2019 میں شامل ہونا ہوگا۔ اہل قرار دئے گئے امیدواروں کو مشورہ دیا جاتا ہے کہ وہ ریلوے کی وزارت کی جانب سے 26 ستمبر 2018 کو امتحانات کے نوٹس نمبر 01/ 2019 کے ضابطوں کو اچھی طرح دیکھ لیں جو ویب سائٹ پر دستیاب ہے ۔ امیدوار کمیشن کی ویب سائٹ سے انجینئرنگ سروس  امتحان 2019 کے انعقاد سے تین ہفتے پہلے اپنا ای-ایڈمٹ کارڈ ڈاؤن لوڈ کرسکتے ہیں۔ امیدواروں کو اطلاع دی جاتی ہے کہ انجینئرنگ سروس  امتحان 2019 کے نمبروں اور کٹ آف مارکس کو کمیشن کی ویب سائٹ پر انجینئرنگ سروسز امتحان 2019 کی تمام کارروائی پوری ہونے کے بعد ڈالا جائے گا۔ انجینئرنگ سروسز  امتحان 2019 کے لئے سینٹر ؍ ڈسپلن میں تبدیلی کی کسی درخواست کو کسی بھی صورت میں قبول نہیں کی جائے گی ۔
یونین پبلک سروس کمیشن کا اس کے کیمپس میں سہولتی کاؤنٹر موجود ہے ۔ امیدوار امتحان ؍ نتائج سے متعلق کسی بھی قسم کی معلومات ؍ وضاحت کام کے دنوں میں صبح 10 بجے سے شام 5 بجے تک بذات خود حاصل کرسکتے ہیں۔ یا ٹیلی فون نمبر : 23388088, -23385271/23381125/23098543پر کال کرکے حاصل کرسکتے ہیں۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1293
(Visitor Counter : 43
وزارتِ تعلیم
آن لائن اور کثیر میڈیا کے ذریعہ درس و تدریس
تعلیم کی وزیر مملکت محترمہ انا پورنا دیوی نے آج لوک سبھا میں ایک تحریری جواب میں بتایا کہ تمام طلبا تک آن لائن تعلیم کو آسان بنانے کے لئے ایک جامع پہل پی ایم ای ودیا 17 مئی 2020 کو آتم نربھر بھارت ابھیان کے ایک حصے کے طور پر شروع کی گئی ہے جو ڈیجیٹل/ آن لائن/ آن ایئر تعلیم سے متعلق تمام کوششوں کو یکجا کرتی ہے تاکہ تعلیم تک کثیر رخی رسائی حاصل ہوسکے۔ اس پہل میں:
دکشا، ریاستوں/مرکز کے زیر انتظام علاقوں میں اسکولی تعلیم کے لیے معیاری ای۔ مواد فراہم کرنے کے لیے ملک کا ڈیجیٹل انفراسٹرکچر  اور تمام درجات  کے لیے کیو آر کوڈڈ انرجائزڈ نصابی کتابیں شامل ہیں۔ آج تک  دکشا کے 402 کروڑ سے زیادہ سیکھنے کے سیشن، 4844 کروڑ سے زیادہ سیکھنے کے منٹ اور 2730 کروڑ سے زیادہ پیجز کو پڑھا گیا ہے جن میں اوسط یومیہ 5 کروڑ پیجز کو پڑھا گیا ہے۔ کل 227704 ای- مواد کے صفحے دکشا پر آج کی تاریخ تک لائیو ہیں۔
ایک سے 12ویں جماعت تک : ایک مخصوص سوایم پربھا ٹی وی چینل مختص کیا گیا ہے، اسی مواد کو یوٹیوب اور جیو چینلز کے ذریعے ایک ساتھ نشری کیا گیا ہےجہاں تازہ ترین ڈیٹا کے مطابق ناظرین کی تعداد 74806128 ہے۔
ریڈیو، کمیونٹی ریڈیو اور سی بی ایس ای پوڈ کاسٹ کا وسیع استعمال- شکشا وانی: نصاب پر مبنی ریڈیو پروگراموں کے 3211 پیسز  230 ریڈیو اسٹیشنوں  پر نشر کرنے کے لیے 132آل انڈیا ریڈیو اسٹیشنز، آئی ریڈیو پر پوڈکاسٹس اور جیو ساون موبائل ایپس شامل ہیں۔
بصارت اور سماعت سے محروم افراد کے لیے خصوصی ای۔ مواد ڈیجیٹل طور پر قابل رسائی انفارمیشن سسٹم  پر تیار کیا گیا ہے اور این آئی او ایس ویب سائٹ/یو ٹیوب پر اشاروں کی زبان میں، تمام 767 درسی کتاب پر مبنی آئی ایس ایل ویڈیوز میں ریکارڈ کیا گیا ہے۔ ان میں سے 510 آئی ایس ایل ویڈیوز پر مبنی نصابی کتابیں دکشا پر اپ لوڈ کی گئی ہیں۔ آئی ایس ایل لغت کے 10000 الفاظ میں سے، تمام 10000 آئی ایس ایل لغت کے الفاظ دکشا پر اپ لوڈ کیے گئے ہیں۔ دکشا پر 3142 آڈیو کتابوں کے ابواب بھی اپ لوڈ کیے گئے ہیں۔ دیا گیا ڈیٹا ڈبلیو آر ٹی دکشا کے استعمال میں یہ ای مواد شامل ہے۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U-14227
(Visitor Counter : 105